Szilvia Szilágyi | Rukkola.hu
2943 napja velünk van 2216 napja láttuk utoljára 2567 napja hibernálva van
Kémek ​becsülete W. E. B. Griffin - IV. William E. Butterworth
W. E. B. Griffin - IV. William E. Butterworth - Kémek ​becsülete
Frogger ​szülei, akiket Cletus Frade Argentínában tart őrizetben, felvilágosítást adhatnának egy titkos német tervről - melynek az a célja, hogy menedékeket hozzanak létre Dél-Amerikában a náci vezetőknek a háború utáni időkre -, de nem hajlandóak együttműködni az OSS-szel. Frade azt reméli, hogy az ifjabbik Frogger segíthet változtatni ezen. De még ennél is fontosabb az, hogy mielőtt fogságba esett volna Afrikában, Frogger részese volt egy Hitler-ellenes összeesküvésnek. Ha az OSS az ő ismereteit és kapcsolatait felhasználva segíthetne megvalósítani az összeesküvők tervét, a háború hamarabb véget érhetne. Csakhogy nem Frade az egyetlen, aki tud Froggerékről. Még haza sem tért Mississippiből, egy németekből és argentinokból álló csapat, élükön Juan Perón ezredessel útra kel, hogy végezzen a Frogger házaspárral, majd magával Frade-del. Úgy tűnik, rövid karrierje az OSS-nél hamar véget fog érni.
Halálos ​becsület W. E. B. Griffin - IV. William E. Butterworth
W. E. B. Griffin - IV. William E. Butterworth - Halálos ​becsület
A ​nagy sikerű BECSÜLETBELI ÜGYEK sorozat vadonatúj, negyedik kötete a háborús regények mesterétől. W. E. B. Griffin második világ-háborús, Németországban és Argentínában játszódó kémregény-sorozata már az első kötet óta rendkívüli népszerűségnek örvend. "Cletus Frade hazájának tett szolgálatai, becsületessége, és az a bátorság, amivel szembemegy a veszéllyel: ezek azon tulajdonságai, melyek leemelik ezt a könyvet a polcról és az éjjeliszekrényen marasztalják." (Newark Star-Ledger) 1943-at írunk. Argentína hivatalosan semleges, de hemzseg a kémektől, szimpatizánsoktól és a legkülönbözőbb katonai alakulatok képviselőitől. Cletus Frade, az amerikai tengerészgyalogság ászpilótája, aki egy ideje már a Stratégiai Szolgálatok Hivatalának (OSS) dolgozik, erős szálakkal kötődik ehhez az országhoz. Az OSS igazgatója, "Vad" Bill Donovan azzal bízza meg Cletust, hogy hozzon létre Argentínában egy légitársaságot, amely névleg az övé, de valójában az OSS-t szolgálja "bérelt" Lockheed Lodestarjaival. Közben további bonyodalmakat okoz a nácik két - a korábbi kötetekből már megismert -, egymással szorosan összefüggő titkos művelete. Az egyik középpontjában az a pénz áll, amit a nácik Németországon kívül élő zsidóktól csikarnak ki koncentrációs táborokban sínylődő rokonaikért. A másik, "Főnix" fedőnevű művelet célja az így megszerzett pénzzel menedékeket vásárolni Argentínában, Brazíliában és Paraguayban magas rangú náci vezetők számára, akik attól tartanak, hogy el fogják veszíteni a háborút. Az OSS-t - és magát Franklin Roosevelt elnököt - természetesen mindkét művelet érdekli, Frade-nek pedig az a dolga, hogy minél többet megtudjon róluk... lehetőleg anélkül, hogy az életével fizetne érte. Amit - és ezt Frade, akinek az apját a nácik gyilkoltatták meg, túlságosan is jól tudja - könnyebb mondani, mint valóra váltani. A Griffintől megszokott, lebilincselő stílusban megírt Halálos becsület egy újabb "rendkívül szórakoztató kalandtörténet" (Kirkus Reviews) napjaink egyik legnagyobb mesélőjének - és fiának - tollából.
Titkos ​becsület W. E. B. Griffin
W. E. B. Griffin - Titkos ​becsület
Többi, ​méltán népszerű sorozatához hasonlóan W. E. B. Griffin második világháborús, Németországban és Argentínában játszódó kémtörténetének első két kötete - az Egy becsületbeli ügy és a Vér és becsület - rögtön a sikerlisták élére került, és mindkettő "rendkívül szórakoztató kalandtörténetnek" (Kirkus Reviews) lett kikiáltva. Legújabb, Titkos becsület című kötetével azonban Griffin még magasabbra tette a lécet. A Wolfsschanzéban egy német tábornok merényletre készül Adolf Hitler ellen. Buenos Airesben ugyanennek a tábornoknak a fia - fedőneve Galahad -, egy balul elsült náci művelet után az SS látókörébe kerül. Az amerikai OSS ügynöke, Cletus Frade mindkettejükről tud, ahogyan arról is, mi lesz a következő lépésük... ha megérik. Mert nemcsak az SS és az Abwehr lohol a nyomukban mindkét országban, de az OSS is eltökélte, hogy kiszedi az információt Frade-ből, bármibe kerüljön. Ha Frade nem tud mindnyájuk eszén túljárni, mindhárman csúfos véget fognak érni... A Griffintől megszokott, markáns stílusban írt, drámai helyzeteket és hús-vér szereplőket felvonultató Titkos becsület újabb bizonyítéka annak, hogy -Tom Clancy szavaival élve- Griffin a műfaj legszebb hagyományait viszi tovább.
Egy ​becsületbeli ügy W. E. B. Griffin
W. E. B. Griffin - Egy ​becsületbeli ügy
1942 ​októbere. A semleges Argentína partjainak közelében, egy titkos koordinátára náci tengeralattjárók és ügynökök érkeznek, hogy itt találkozzanak egy kis teherhajóval, amely utánpótlást hoz nekik. Az OSS elhatározza, hogy szabotőrei révén kiiktatja az ellátmányt szállító hajót. Azonban az egyik szabotőrnek, egy fiatal tengerészgyalogosnak meg kell vívnia a saját háborúját is: választania kell a kötelesség és a becsület között. Őt jó okkal választották ki erre a feladatra. El kell nyernie a saját vére bizalmát és támogatását. Elindul, hogy megkeresse a nagyhatalmú argentint, "El Coronel"-t, az apját, akivel soha nem találkozott...
Kettősügynökök W. E. B. Griffin - IV. William E. Butterworth
W. E. B. Griffin - IV. William E. Butterworth - Kettősügynökök
A ​Kettősügynökökben Dick Canidyre és a Stratégiai Titkosszolgálati Hivatalnál szolgáló társaira minden eddiginél nehezebb feladat vár: el kell hitetniük Hitlerrel és a tengelyhatalmakkal, hogy a szövetségesek nem a nácik által megszállva tartott Franciaország partjainál fognak partra szállni, és nem onnan akarják megkezdeni a hadjáratot, amely végén Európa felszabadulhat. "Vad Bill" Donovan ügynökei több taktikát dolgoznak ki, és végül olyan embereket hívnak segítségül, akikben nem lehet száz százalékig megbízni, s akik talán épp az ellenségnek dolgoznak. Az akciót a lehető legnagyobb gonddal készítik elő, mert tudják, elég egyetlen rossz mozdulat, és az egész kártyavárként fog összedőlni. Képesek lesznek az OSS ügynökei megoldani a feladatot? Ők úgy gondolják, igen. Aztán Spanyolországban egy holttestet vet partra a tenger...
Harcoló ​ügynökök W. E. B. Griffin
W. E. B. Griffin - Harcoló ​ügynökök
1943. ​Fülöp-szigetek. Elmenekülve a japán megszálló csapatok elől, amerikai katonák egy csoportja beveti magát a hegyek közé. Az ő harcuk azonban csak most veszi kezdetét. Elszánt parancsnokuk, Wendell Fertig alezredes vezetésével az amerikai katonákból és a hozzájuk csatlakozó filippínó harcosokból álló szedett-vedett csapatnak a félelmetes Japán Császári Hadsereggel kell felvennie a harcot. Az élelmük fogytán, a helyzetük elkeserítő, és lassan kifutnak az időből. Azonban egy nap sikerül felvenniük a kapcsolatot az OSS néhány ügynökével. Ők jelentik számukra a külvilágot, és csak tőlük remélhetik az esélyt a túlélésre...
Katonák ​és kémek W. E. B. Griffin
W. E. B. Griffin - Katonák ​és kémek
1942. ​tele. Az újonnan létrehozott Stratégiai Titkosszolgálati Hivatal két amerikai ügynöke elvállalja a II. világháború számukra legfontosabb feladatát. Richard Canidy "őrnagy" kémhálózatot állat fel Németországban. Akit bevet, az nem más, mint Eric Fulmar hadnagy, Canidy barátja és egyben bajtársa. A küldetésük annyira titkos, hogy még ők maguk sem tudhatják, mi a végső cél: kihozni Németországból azokat a tudósokat, akik képesek megalkotni az atombombát...
Sissy ​fia, a trónörökös Marieluise von Ingenheim
Marieluise von Ingenheim - Sissy ​fia, a trónörökös
A ​Sissy-sorozat népszerű írónője ezúttal a tragikus sorsú Rudolf főherceg életútját követi végig. A császári ház büszkesége a jóeszű, jóképű Rudolf anyja csapongó fantáziáját és szabadságszeretetét örökölte. Hiába a katonai nevelés, hiába az apai szó: Rudolf a saját útját akarja járni. Börtönnek érzi az udvart, az asszonyi karokban keres feloldódást. Házasságának egy felelőtlen kaland vet véget, az udvari titkosrendőrség minden lépését figyeli. Szeretője Mitzi Caspar színésznő nem tudja megóvni a reá leselkedő veszedelmektől. A legnehezebb órákban feltűnik a gyönyörű Mary Vetsera, s elindulnak a mayerlingi vadászkastély felé...
Mindhalálig W. E. B. Griffin
W. E. B. Griffin - Mindhalálig
Sanghajtól ​a Wake-szigetekig a Tengerészgyalogság vált Amerika első védelmi vonalává, amikor a háború szele megcsapta az észak-amerikai kontinenst, döbbenetes pusztulást hozva Pearl Harbourra. A nagy sikert aratott, A háború katonái című bestseller sorozat írója ezúttal az amerikai tengerészgyalogosok életét mutatja be: hogyan szerettek és harcoltak hazájukért azok az emberek, akik felkészültek a csatára, és készen álltak arra, hogy meghozzák a végső áldozatot...
Szabotőrök W. E. B. Griffin - IV. William E. Butterworth
W. E. B. Griffin - IV. William E. Butterworth - Szabotőrök
Az ​Atlanti-óceán térségében a feszültség a tetőfokára hág. Német U-bootok amerikai katonai szállítóhajókat támadnak meg, és süllyesztenek el. Hajók égnek porrá amerikai kikötőkben, és robbanások okoznak halálos pusztítást amerikai vasútállomásokon és vasúti szerelvényeken. Puszta véletlen ez, vagy szabotázs? Ez idő alatt a szövetséges erők felkészülnek rá, hogy lerohanják először Szicíliát, aztán Olaszországot, de mielőtt erre sor kerülhetne, még sok a tennivaló. A segítség a létező legvalószerűtlenebb helyről érkezik. Ahogy a háború eszkalálódik, "Vad Bill" Donovan ügynökei -Dick Canidy, Eric Fulmar, Stan Fine és a többiek, akik kizárólag Donovan és az elnök alá vannak beosztva- új megbízást kapnak. A sors tartogat a számukra néhány különös meglepetést...
Titkos ​harcosok W. E. B. Griffin
W. E. B. Griffin - Titkos ​harcosok
Kémek ​háborúja 1942., Washington. A Franklin Delano Roosevelt és "Vad Bill" Donovan által vezetett OSS tovább folytatja a taktikai harcot, és világméretű titkos akciókba kezd. Charles A. Lindbergh segítségével, Richard Canidy, az ászpilóta megtervez egy akciót, amely során ügynököket akarnak Belga Kongóba juttatni. Feladatuk megszervezni a fegyverkezési verseny megnyeréséhez létfontosságú ércet, az ukránt. Azonban ezúttal nem Canidyre bízzák a feladat elvégzését, csak tartalékként vesz részt az akcióban. Bár Dick Canidy nem az a fajta ember, aki folyton attól tart, hogy valami balul fog elsülni, ezúttal tudja, hogy baj lesz.. Titkos harcosok Akció, intrika és kaland, a legendás hírű OSS néma háborúja kémek és orgyilkosok ellen a második világháború árnyékban.
Repülősök W. E. B. Griffin
W. E. B. Griffin - Repülősök
1964-et ​írunk. Dúl a vietnami háború. Az új ellenség legyőzéséhez új fegyverekre és új taktikákra van szükség, illetve olyan katonákra, akik képesek azokat hatásosan alkalmazni. Úgy tűnik, hogy az USA hadseregének rekordidő alatt kell felállítani a történelem első légi szállítású hadosztályát, egy olyan haderőt, amely nélkül esélyük sem lehet a győzelemre. Az akadályok már-már leküzdhetetlenek: képzetlen katonák, műszaki hibák és a fegyvernemek közötti rivalizálás. De a bátorság és az elhivatottság meghozza az eredményét. A harcosok felnőnek a feladathoz, mert ők Amerika legbátrabbjai, akiknek szembe kell nézniük az eddigi legnagyobb kihívással...